JohanHeinsen/ENO huggingface dataset:
Viborger Samler, 1843-10-24
Hvormeget end Enkelte i den sidste Tid og ved en isoleret Leilighed have ivret imod Associationsaanden, saa er det dog afgjort, at den kan bevirke meget Godt. Et slaaende Exempel paa det Sidste afgiver saaledes den fyenske Brandforening, som i 1839 talte 627, men nu i 1843 tæller næsten 3000 Medlemmer; i 1839 var der assureret for 2,057,486 Rbd., men iaar er det steget til henved 2 Millioner Rbd. Ved 22 Jldebrande er fra 1839 til 1843 udbetalt c. 30,000 Rbd., saa at Foreningens Status er indlysende god. (Hp. Av.)
Viborger Samler, 1843-10-24
I Altona er der i disse Dage begaaet en gruelig Misgierning: en halvtredsindstyveaarig Søn har myrdet sin firesindstyverige Fader, Den gamle Mand blev lokket op paa Loftet; her ihielslog Sønnen ham, og kastede Liget igjennem en Luge ud paa Taget. – Motivet var, at den gamle levede ham for længe, Advocat Bremer i Flensborg, der forleden skrev i Jtzeh. Ugbl. imod Filialbanken, har efter Forlydende ladet Aftryk af sin Artikel gratis fordeele blandt Borgerne i Flensborg, men skal have faaet de fleste tilbagesendt, tildeels ledsaget af just ikke smigrende Skrivelser, (Aab. Ugbl.)
Viborger Samler, 1843-10-24
En Menneskeven, der veed, at Autoriteterne i denne Tid have indhentet Betænkning fra Sogneforstanderskaberne om hvad der kunde være at foretage til Forbedring af jordløse Huusmænds og Jndsidderes Kaar, men ikke veed hvad Raad Forstanderskaberne have givet – foreslaaer nu i Horsens Avis: at ethvert Pastorats Forstanderskab, paa beleilige Tider af Aaret, skulde, i Forhold til Jndsiddernes Mængde, indkjøbe Korn, Smør og Flesk, og siden efterhaanden, imod contant Betaling, men uden nogen Fordeel, igjen udsælge disse Varer til Jnsidderne i smaa Partier, ligesom de behøvede Samme. Herved vilde Jndsidderne blive satte istand til, paa enhver Aarstid at faae deres Fornødenheder til en billig Priis og uden at spilde deres Tid paa at løbe omkring og aftrygle Gaardmændene Samme; og derved var i Sandhed gjort et betydeligt Skridt fremad til deres Kaars Forbedring.
Viborger Samler, 1843-10-24
Aalborg, den 23de Octbr. Districtslægen for det herom liggende Lægedistrict (Kiær og Fleskum Herreder) Andreas Fred. Rauchmaul, er, efter nogen Tids heftige Nervefeber, igaar, i den kraftfulde Alder af endnu kun 45 Aar, ved Døden afgaaet. (Ab. Av.) Provsten over Dronninglund og Børglum Herreders Provsti er som Vederlag for de provstelige Forretningers Besørgelse paa Læs, foruden den sædvanlige Provsteløn, 1 1/2 Tde. Byg af hver Kirke paa Øen, tillagt de 25 Rbd. Sølv, som Biskoppen og Stiftsprovsten over Viborg Stift, under Navn af procuratorium Lessoviæ hidtil have oppebaaret til lige Deeling af det forrige Viborg Domcapituls Jndtægter af Læss.
Viborger Samler, 1843-10-24
Ledigt Embede. Overlæge-Embedet ved den 13de Linie-Jnfanteri-Bataillon. (Ansøgningerne indgives til Sundheds Collegiet.)
Viborger Samler, 1843-10-24
Handels= og Skibs-Efterretninger. London, den 17de Octbr. Tilførslen af engl. Hvede ubetydelig; Priserne 1 a 2 sk. høiere end for 14 Dage siden. Byg og Havre 1 sk. høiere.
Viborger Samler, 1843-10-24
Handelen har faaet et nyt Opsving; Priserne stige paa de fleste Artikler; Fabrikanterne gjøre gode Forretninger. China er for Øieblikket Handelstandens Eldorado.
Viborger Samler, 1843-10-24
En flensborgsk Brig Urania", Capt. Thordsen, bestemt til Vestindien, er forulykket i Østersøen ved den meklenborgske Kyst, dog er Mandskabet reddet. Galiasen "Aurora af Danzig, der efter lidt Havari var bleven condemmeret i Helsingøer, er der ved Auction kjøbt af Dhrr. Grosserer Svitzer i Kbhvn, og Jacob H. Lundt af Aalborg for 765 Rbd. Den er af 51 Commercelæsters Drægtighed og ventes til Aalborg for at blive istandsat. (Ab. A.)
Viborger Samler, 1843-10-24
Af en i Handelstidenden anført Fortegnelse over de i Juli Qvartal meddeelte Jndustri= og Fabrik=Bevillinger, samt Patenter, anføres her følgende: Smedemester Niels Jochumsen, af Horsens, paa Jern- og Metalstøberi; Procurator Petersen, af Duegaard, paa Garveri; Hans C. Winding ved Cand. juris H. Hornbek, paa Farveri, samt Silke-, Uld, Linned og Bomuldstrykkeri i Kliim Sogn, Thisted Amt, Smede mestrene N. og C. Christensen, paa Jern- og Metalstøberii Hiørring; Farversvend C. J. Møller, paa Farveri samt Silke-, Ulden, Linned= og Bomuldstrykkeri i Skive, og Farversvend P. L. Schönau i Viborg paa Farveri og Trykkeri.
Viborger Samler, 1843-10-24
Agger Kanals Skibsliste, Jndk. Den 12te Octbr.: N. Jacobsen af og fra Christiansand til Struer. T. Tønnesen af Christiansand fra Mandal til Nykjøbing. Den 14de: J. Rosenvold af og fra Mandal til Struer, Alle med Trælast. - Udg. Den 12te Octbr.:G. Tostesen af og til Mandal fra Skive med Kornvare.
Viborger Samler, 1843-10-24
Copulerede i Aalborg, den 20de October, Premierlieutenant og Brigadeadjutant ved Staben i Fredericia Frederich, Moltke v. Schaumburg og Frøken Flora Christiane v. Schaumburg. - J Viborg, den 21de October: Strømpefabrikant, Andreas William Juul og Jfr. Ane Elisabeth Dragheim.
Viborger Samler, 1843-10-24
Døde. Guusle Præstegaard paa Falster, Provst Hans Kruse Winding, 71 Aar - Aarhuus: Ane Kirstine Rasmussen, 66 Aar. - Hals: Frederikke Christiane Lassen, f. Hald, Enke efter forlængst afdøde Sognepræst for Hals Menighed, Arild Lassen.
Viborger Samler, 1843-10-24
Reisende. Med Dagvognen fra Aarhuus til Viborg, den 23de Octbr.: Dehrr. Neckelmann og Kastberg.
Viborger Samler, 1843-10-24
AVERTISSEMENTS. Aar 1843, den 9de October, blev i den kgl. Lands Overretsamt Hof- og Stadsret i Kjøbenhavn, afsagt Dom i Sagen Stadshauptmand J. Conradt, Oberst og Chef Nr. 22. for Kjøbenhavns Borgervæbning, Ridder af Dannebroge og Dannebrogsmand, contra: Redacteuren af Bladet Fædrelandet J. A. Hansen, og saaledes: kjendt for Ret: "De ovenudhævede Udladelser bør være døde og magtesløse, og bør Jndstævnte, Redacteuren af Bladet Fædrelandet. J. A. Hansen, for sit udviste Forhold til Kjøbenhavns Fattigvæsens Hovedkasse bøde 50 Rbd. Sølv, samt være Con sur undergiven i 1 Aar. Saa betaler han og til det Offentligge det Retsgebyhr og Skriversalair, som skulde have været erlagt, samt Godtgjørelse for det stemplede Papir som skulde have været forbrugt, hvis Sagen ei for Citanten Stadshauptmand J. Conradt, Oberst og Chef for Kjøbenhavns Borgervædning, Ridder af Dannebroge og Dannebrogsmand, hans Vedkommende havde været beneficeret. Den idømte Mulct at udredes inden 15 Dage efter denne Doms lovlige Forkyndelse og Dommen i det Hele at efterkommes under Adfærd efter Loven." Hvilket efter Forordningen af 27de September 1799 §. 20 herved bekjendtgjøres. Den Kgl. Lands-Overret samt Hof- og Stadsrets JustitsContoir i Kjøbenhavn, den 9de October 1813 Krüger.
Viborger Samler, 1843-10-24
Undertegnede er ankommen her til Byen og anbefaler sig med at slibe alle Slags Jern- og Staal-Arbeider, saasom: Barbeerknive, Saxer, Doctor-Jnstrumenter, Overskjæresaxer, og sætter Alt i fineste og brugbareste Stand; tillige aftager jeg Rust og polerer det som nyt naar forlanges. Mit Logie er hos Hr. Barbeer Lo Ærbødigst renzen. Viborg, den 25de Octbr. 1843. J. Hansen.
Viborger Samler, 1843-10-24
Et 6 Octavs Pianoforte er til Salg eller tilLeie. Posthuset giver Anviisning. At jeg Undertegnede har bosat mig her i Byen, bekjendtgjøres herved Mit Ophold er fortiden hos Kardemager Philipsen og fra November af hos Skomagermester Niels Bloch. Viborg, den 20de October 1843. L. B. F. Nielsen, Kobbersmed. Nogle rummelige Kjeldere. G. Boye. ønskes tilleie af Kornauction.
Viborger Samler, 1843-10-24
Tirsdagen den 7de November førstkommende Kl. 11 Formiddag lader Viborg Cathedralskole, ved offentlig Auction paa Raadhuset i Viborg, bortsælge sit Vederlag for Kongetienden af 1843 Aars Afgrøde af Øster-Ørum, VesterOrum, Smollerup og Daugberg Sogne, andragende circa 122 Tdr. Rug, 59 Tdr. Byg og 25 Tdr. Havre, samt det Skolen tilkommende Landgildekorn for 1843, circa 60 Tdr. Rug og 28 Tdr. Byg Onsdagen den 15de November førstkommende Kl. 11 Formiddag lader Skolen endvidere, ved offentlig Auction paa Raadhuset i Skive, bortsælge sit Vederlag for Kongetienden af 1843 Aars Afgrøde af Lunder, Feldingberg, Vrigsted, Dommerbye, Kobberup, Flye, Jeberg, Lybye og Grønning Sogne, andragende circa 210 Tdr. Rug og 219 Tdr. Byg Conditionerne erfares ved Auctionsstederne. Viborg Cathedralskoles Forstanderskab, den 22de Octbr. 1843. Selmer. Rod. Ursin. Jngerslev.
Viborger Samler, 1843-10-24
Auction. Efter Begjering af Kjøbmand Lund i Skive bliver, Torsdagen den 2den November førstkommende, Formiddag Kl. 10 og om fornødent gjøres den følgende Dag ved samme Klokkeslet afholdt offentlig Auction paa hans Bopæl over en Deel ham tilhørende Jnd- og Udboe, bestaaende af: Meubler, Sengeklæder, Kakkelovne, Kjøkkentøi, alleslags Huusgeraad, 1 Kobber-Grubekjedel, Vægt med Lodder, 4 Køer, Vogne, Plouge, Harver med flere Avlsredskaber. Condi11, tionerne erfares paa Auctionsstedet. Lysthavende indbydes. Horn. Skive, den 12te October 1843.
Viborger Samler, 1843-10-26
No. 170. 71 Aarg. Kongelig allernaadigst privilegeret. Fiborg Stifts-Tidende. Forsendes med Brevposten i Danmark og Hertugdommerne. Annammensangaaer anmændenesernemannemenneske Torsdagen den 26de October 1843. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-10-26
Børsenhalles Correspondent melder under 18de Octbr., om Morgenen, at der den 16de atter holdtes i Dublin en Repealforsamling, hvor O'Connell og hans Søn John vel vare tilstede, men hvor John havde afgivet Præsidiet til en ONeill.
Viborger Samler, 1843-10-26
J Begyndelsen befrygtede man, at O'Connell vilde blive anklaget for Høiforræderi, men da man fik at vide, at Anklagen kun lyder paa Conspiration, lagde Frygten sig, og Mange formene nu, at Regjeringen ikke engang vil gaae alvorlig frem imod O'Connell, saa meget mere, som Nogle paastaae, at en Feil i Formen forsætlig skal have fundet Sted. Jøvrigt, siger "Alt. Merc., har den nuværende Crisis i Jrland, hvad det Ydre angaaer, meget tilfælleds med Tilstanden i Aaret 1831, da Raabet Repeal, hørtes for første Gang. Ogsaa dengang udstedede Lordlieutenanten en Proclamation, hvorved "Mee tings erklæredes for ulovlige, og dengang ligesom nu formanede O'Connell Folket til Lydighed, i det han lovede det, at Repealbevægelsen atter skulde reise sig under andre Former, og at den da ei vilde ophøre, førend dens Øiemed var opnaaet. Comiteer organiseredes, men da O'Connells ledende Opsyn over Bevægelsen i sin Heelhed manglede, kom det til blodige Optrin, og blandt andre i Grevskabet Tipperary til en formelig Guerillakrig. En ny Proclamation forbød derefter alle Manifestationer til Fordeel for Repeal, men O'Connell var uudtømmelig i Mordplaner, og raadte iblandt Andet Folket til et samtidigt Angreb paa Bankerne i Jrland ved paa een og samme Dag at forlange Banknoternes Jndløsning med klingende Mynt, hvorved flere Filialbanker bleve nødte til at standse med Udfællinger. Crediten led et slemt Stød, og forat drive Forlegenheden til det Yderste, lod Regjeringen den 10de Januar 1831 O'Connell og flere af hans vigtigste Tilhængere belægge med Arrest. Men med beundringsværdig Aandsrolighed forkyndte O'Connell igjennem Pressen, at han imodesaae enhver Anklage med den faste Overbeviisning om at kunne gjendrive en saadan uden Skade for Nationalsagen og for hans egen Ære. Denne bestemte Erklæring indvirkede paa Ministeriet; allerede efter 6 Ugers Forløb var O'Connell paa fri Fod, og fremtraadte i Parlementet som en ligge djerv og utrættet Forfegter af sit Fædrelands Rettigheder. Sammenligner man imidlertid Begivenhedernes daværende Gang med den nuværende, saa vil man dog finde, at Liigheden i Criserne kun er en ydre, og at de i deres indre Væsen ere meget forskjellige, og derfor let turde have andre Resultater til Følge. Og fremfor Alt tør man ikke lade ubemærket, at Repeal, der tidligen, kun var et Middel tilat erholde Lindring i, eller Afskaffelse af Besværinger, nu er i den sidste Tid bleven til Hovedøiemed, paa hvis mulige, ja sandsynlige Opnaaelse Folket troer, samt at Agitationen har dannet sig efter et udtænkt System, der indskrænker den kongelige Magt til en hartad nominel Værdi. Men hvorfor Regjeringen netop har nedlagt Forbud imod den sidste Repealforsamling, og det først 23 Timer førend Forsamlingen skulde afholdes, da Tusinder allerede vare underveis, er endnu en Gaade. Saae O'Connell, trods sit Genies Frugtbarhed, sig ikke nødsaget til idelige Gjentagelser, og aftog ikke allerede Repealrentens Beløb, Men hvilke Beslutninger toges ved Sammenkomsten i Eu Taltes og forhandledes ikke sammesteds om O'Connell og Hertugen af Bordeaux?
Viborger Samler, 1843-10-26
Den oftere omtalte soi disant Hertug af Normandiet er nu bragt til en saadan Yderlighed, at han i sit Fængsel maa leve af sine Medfangers Barmhiertighed. Han har for nylig maattet stille sig ved sin Kappe for at skaffe sine Børn Brød.
Viborger Samler, 1843-10-26
London, den 20de Octbr. De nyeste Efterretninger fra Jrland af 18de Octbr. melde, at der paa denne Øe hersker den meest fuldkomne Rolighed. Følgende Erklæring af O'Connell er imidlertid af særdeles Vigtighed.
Viborger Samler, 1843-10-26
J den sidste - den 16de Octbr. afholdte – Repealforsamling erklærede nemlig O'Connell, at han ganske bestemt vil have et saakaldet "foederalt Parlament," hvorved hans Hensigt er at omforme den bestaaende Union til en Foederal-Union, der – saavidt man kan forklare samme af O'Connells ikke tydelige Yttringer - ikke synes at være mere end en Provindsial-Legislatur f. Ex som i Canada, - en Legislatur altsaa, som har til Hensigt, at forvalte Jrlands indre locale Anliggender. Fremdeles erklærede O'Connell, at han for Eftertiden ikke vilde benævne Englænderne ved Udtrykket "Sachsere, da man hyppig tillægger dette Ord en forhadt Betydning, endskjøndt Jrersproget ikke har andet Udtryk for at betegne det engelske Folkenavn.
Viborger Samler, 1843-10-26
Anklagen imod O'Connell og Consorter lyder paa conspiracy" d. er paa en Aftale om at begaae lovstridige og for Staten farlige Handlinger, og der anføres i Anklagen (warrant) en Mængde saadanne Handlinger, saasom: Opvækkelse af Utilfredshed, Had og Ringeagt imod Regjeringen, Forsamling af store Masser af Mennester, for ved Trudsler m. m. at tiltvinge sig Forandringer i Regjeringen, Forsøg paa at forlede Hs. Majestæts Undersaatter i Hæren og paa Flaaden, Forsøg paa at bringe Domstolene i Miscredit (ved Indretningen af Voldgiftstribunalerne), Pengebidrag fra fremmede Lande forat fremme sine Hensigter, m.m.
Viborger Samler, 1843-10-26
Den orangistiske Dublin Evening Mail formener, at O'Connell vil blive dømt til at hensidde i to Aar i Newgate-Fængslet. Men det er dette Blad, der ogsaa fortalte for nogen Tid siden, at 20,000 Md. Hanoveranere ventedes til Jrland. Det egentlige Grundlag for Anklageacten imod O'Connell danner O'Connells Taler til Forsamlingen i Mullaghmast, om hvilken Regjeringen har erholdt Underretning af den i denne Hensigt til Jrland afsendte, og siden Eed tagne Hurtigskriver Hughes.
Viborger Samler, 1843-10-26
Frankerig. Journalen Patrie har ladet sig tilskrive fra Frankfurt am Main, at ifølge et Andragende fra Rusland skulle, paa Grund af den i Warschau opdagede Sammensværgelse og de andre Bevægelser i Europa, de tre store Magter Østerrig, Rusland og Preussen gribe i Forening alvorlige Forholdsregler imod Communismen og Socialismen, og endvidere forbyde alle Associationer. Endog de lærde Selskaber skulle stilles under et strengt Opsyn. Den russiske Politimester Benkendorf skal i sin Beretning til Keiseren have kaldet de lærde Selskaber: permanente Sammensværgelser. De dette vigtige Anliggende betræffende Forordninger skulle til een og samme Tid publiceres i alle tre Stater.
Viborger Samler, 1843-10-26
Paris, den 18de Octbr. O'Connells Yttringer om Ludvig Philip, i Forening med Hertugen af Bordeaux's Nærværelse i England, synes at have udbredt en panisk Skræk. Garnisonerne i de vestlige Departementer skulle saa siges der – forøges, for i paakommende Tilfælde strax at kunne sammentrækkes, og være slagfærdige. Efterretningen om Anklageactens Udstædelse imod O'Connell har vakt uhyre Sensation.
Viborger Samler, 1843-10-26
Spanien. En Telegraphdepesche fra Perpignan af 15de Octbr. melder, at Forterne i Barcelona bombarderede den ulykkelige Stad uafbrudt den 12te og 13de October. – Prim har tilladt alle Fruentimmerne i Gerona at forlade Staden, som han atter har isinde at storme. hundrede tusinde Jndvaanere have forladt Barcelona; Stadens nuværende Befolkning anslaaes af Journ. d. Deb. kun til 40,000. Den ved Bomberne og Kuglerne anrettede Skade er uhyre stor. Hele Gader ere nedskudte, sex store Gader existere ikke mere. De Dødes og Saaredes Antal, hvoriblandt mange Qvinder og Børn, er uhyre stort. Fortet Montjouich mangler Munition.
Viborger Samler, 1843-10-26
Madrid, d. 11te Octbr. Cortes have holdt en forberedende Forsamling. For at spare Tid, vil der neppe holdes en Throntale.
Viborger Samler, 1843-10-26
China. Over Alexandrien (18de Septbr.) haves nye Efterretninger fra China. Afsætningen af engelske Vareartikler i det chinesiske Rige har overgaaet de meest fanguinske Forventninger. Sir H. Pottinger skal af den chinesiske Keiser have erholdt en Jndbydelse til Peking. Denne Tingenes Tilstand skal have indvirket særdeles fordeelagtig paa alle indiske Handelspladse. Saaledes melder "Berliner Nachrichten. Arv i Udlandet. J det skotske Blad Scote ReformersGazette findes følgende Opfordring, dateret 25de Septbr. d. A.: Hvis Arvingerne efter en dansk Sømand ved Navn Bartholett Spreckelton Able (?), som skal være født i Kjøbenhavn og som for 6 a 7 Aar siden med Skibet "Abeoraaf Jersey befandt sig ved Broomielaw (Glasgow), ville henvende sig til Redacteuren af Scotch Reformers Gazette, boende i Glasgow Argyle Street Nr. 75, ville de erfare Noget, som er til deres Fordeel.
Viborger Samler, 1843-10-26
Efter Forlydende, hedder det fra Christiania, har Kongen besluttet at der kan meddeles Leidebrev (!) til de Jøder, der agte at afgive Møde ved de i næste Aar i Christiania sammentrædende skandinaviske Naturforskere.
Viborger Samler, 1843-10-26
Jndenlandske Efterretninger.
Viborger Samler, 1843-10-26
Kjøbenhavn. Fredagen den 27de ds. forlægges den Kongl. Residents fra Sorgenfri Slot til Amalienborg Palais. (Bl. Td.) Orla Lehmann har ansøgt om den ved Guldbergs Død ledigblevne Advocatpost. Det er vel ingen Tvivl underkastet, at han jo vil erholde den. (Ah. Av.)
Viborger Samler, 1843-10-26
Hs. Exellence Generalpostdirekteuren, Grev Danneskjold-Samsøe, er bleven beskikket til Værge for Kammerjunker H. Kaas og til Bestyrer af Stamhuset Nedergaard paa Langeland.
Viborger Samler, 1843-10-26
Theologisk Embedsexamen. Mandagen den 23de Octbr.: N. P. Grønberg, Land. (inpr. ob Spec. scriptum); S. Hørbroe og C. F. C. Lehn, H. illand.
Viborger Samler, 1843-10-26
Den forenede Lægeexamen. Gotschalk, Haurovitz og Tøtterup. Haud illand, mi gr. Man har i dette Efteraar det mærkelige Tilfælde, at Mangel paa smaae Huusleiligheder er saa stor, at man har henvendt sig til Directionen for Fattigvæsenet med Anmodning om at skaffe Huusleiligheder til Folk, som selv ville betale Leien. Ogsaa for Middelklassen bliver det mere vanskeligt at faae Beboelsesværelser. (Bl. Td.)
Viborger Samler, 1843-10-26
Om Udvandringer. Red. af Berl. Td. har modtaget følgende Uddrag af et Brev, der er dateret Milivankil, Wisconsin Territory (i Nordamerica), den 28de August 1813: "Jeg forlod Kingston i New-York for 1 Aar siden efterat jeg havde fortjent saa meget som Reisen hertil koster. Landet, som ligger omtrent 1500 (engelske) Mile Vesten for New-York, er nylig bebygget. Byen jeg lever i, som nu har omtrent 4000 Jndb., var ikke til for 8 Aar siden. Nu strømme Jndvandrere bestandigt hertil. J de sidste 6 Uger er der ankommet henved 1000 Nordmænd. Den allerstørste Deel er fattige Bønder, som gaae paa Landet og arbeide for Føden.
Viborger Samler, 1843-10-26
Hvorledes de ville leve næste Vinter er mig en Gaade, thi Vinteren er haard og varer omtrent 6 Maaneder, i hvilke Jntet er at fortjene. Mange af dem ere saa fattige, at de maatte lade deres Tøi i Pant for Reiseomkostningerne. De usandfærdige Efterretninger om Amerikas Fortræffelighed, som Narre eller Skjelmer herfra sende til Europa, foraarsage megen Ulykke og Elendighed. En Deel Norske, Svenske og nogle faa Danske, som leve her, have nu skrevet en kort Fremstilling af Tingene, som de ere her, og en Advarsel til dem, der ikke have Penge nok til strax efter Ankomsten at nedsætte sig for, hellere at blive hjemme. Vi boe her næsten paa Grændserne af den civilicerede Verden; Omegnen er fuld af Jndianere. Da jeg kom hertil ifjor, var Tilstanden vistnok bedre end i de østlige Stater. De mange Jndvandrere, som alle bringe lidt Penge med sig, samt endeel nye Huse, der stedse maae bygges, gjorde Forretningerne livligere og Fortjenesten bedre. Men nu er der oversvømmet her baade med Professionister og simple Arbeidere, og som en Følge. deraf er Lønnen ringe og Mange af begge Slags uden Arbeide. Rede Penge seer man kun lidt af; det Meste er Bytte og Anviisninger paa Kjøbmænd, at betales med Varer. Rentefoden er her 12 pCt., men hyppigt gives det Dobbelte, selv mod god Sikkerhed. Efterhaanden ere de Militaire, som fra Kbhavn vare reiste til Lüneburg for at bivaane Manoeurerne, vendte tilbage til Kbhavn, men Jngen kjender Noget til de Optøier, som fortaltes at skulle være foregaaede ved vort Contingent; Rygterne herom maa følgelig være falske. Landgreven af Hessen havde hver Dag Taffel for 180 Officierer; der beværtedes med 12 Retter Mad. Taffelet skal hver Dag have kostet 800 Rbd. (Ah. Av.)
Viborger Samler, 1843-10-26
Aarsagen til det forhen omtalte, af en Coffardicapitain begaaede, Selvmord skal have været, at han, fordi han havde forsømt at tage Lods, havde sat sit Skib paa Grund ved Dragø, hvorved hele Ladningen var bleven fordærvet. (Ah. Av.)
Viborger Samler, 1843-10-26
Det er beklageligt, at en herværende Borgers Kone, der skal være af en meget agtværdig Characteer, er ved samme Dom, som har ikjendt Gjordemoderen Mad. Stangerup Tugthuusstraf paa Livstid, bleven dømt 3 Aar i Forbedringshuset, for, som Pige, for flere Aar siden at have benyttet Gjordemoderens Hielp ved et Fosters Fordrivelse. (Do.)
Viborger Samler, 1843-10-26
Mariboe. Skræddermester Smiths Kone af Nykjøbing drak den 9de Dr. om Morgenen en Portion, Vitriololie og afgik ved Døden den 12te De om Aftenen. Hun og Manden vare nylig komne tilbage her til Lolland fra Kjøbenhavn. Medens Manden vandrede omkring, for at besøge sin Fætter her i Mariboe og faae Oplysning om deres Gods, opholdt hun sig hos Mølleren i Grænge, hvis Kone var hendes Tante. Derfra begav hun sig Torsdagen den 5te De, her til Mariboe, hvor hendes Mand dengang befandt sig hos sin Fætter, Kniplingshandler Jensen, og efterat Manden havde givet hende 1 Mk. til Natteleie, gik hun til et Bondehuus udenfor Byen, hvor hun laae Natten over og derpaa atter gik til Grænge Mølle. Her kom Manden til hende, hvorfra hun fulgtes med ham af Saxkjøbing til, for at begive sig til Nestved, som skal være hendes Hjemsted. Ved Saxkøbing tog hun Afsked med Manden, som sagde: "Jeg byder Dig Farvel for evig, da jeg nok aldrig kommer til Nestved, hvorhos han yttrede Ønske om, at vor Herre, vilde gjemme hende. Saaledes skildtes de fattige Ægtefolk fra hinanden; men da Konen efter et Øiebliks Betænkning fandt, at hun ikke uden Pas kunde komme til Sjælland, gik hun ind hos en Kone udenfor Saxkøbing og anmodede hende at kjøbe for 8 s. Vitriololie, som hun foregav at ville bruge til Farvning, skjøndt det var hendes Hensigt at indtage Olien for at skille sig ved Livet. Derefter kjøbte hun et Snapsglas, hvilket hun meente var meest beqvem at drikke Olien af. Med disse Sager søgte hun ad Mariboe til, hvor hun troede at komme til Manden. Hun laae imidlertid under aaben Himmel om Natten ved en Kornhæs Østen for Byen, og derfra gik den fortvivlede, af sin Mand og Forsørger forladte Kone tilbage, til den ovennævnte Kniplingshandler, hvor hun i Forstuen, paa en Tid da hun manglede Alt, selv de for Aarstiden nødvendige Klædningsstykker, iskjænkede ovennævnte Vitriol olie i det medbragte Glas, hvilket hun tømte, faldt strax om og leed fra den samme Stund af skrækkelige Smerter, indtil hun i Torsdags Aftes ophørte at leve. (Loll. P.)